  Анжелика Тихонова корреспондент Александр Старцев Яр ёрослэн тӧроез луиз. Со сярысь Удмуртиысь тӧролэн но кивалтэтлэн пресс-службазы ивортэ. Ёрос кенешысь депутатъёс пӧлысь 20-ез Александр Старцев понна куаразэс сётӥзы, куинез – Сергей Щепин понна, витез бюллетеньёс ярантэм лыдъямын. Пусъём, ёрос тӧро интые сизьым кандидатъёс вал. Вожвылъяськонлэн йылпумъян люкетаз «Пудемское» муниципал кылдытэтлэн тӧроез Сергей Щепин но Яр ёросысь депутат кенешлэн тӧроез Александр Старцев потӥзы. Тодэ вайытом, Яр ёрослэн азьвыл тӧроез Тамара Уткина 19-тӥ гудрикошконэ ужысьтыз  кошкиз, со ас мылкыд каремезъя куриськон гожтӥз. Выль ёрос тӧроез бырйытозь солэсь ужъёссэ ёрос администрацилэн тӧроезлэн экономикая но коньдон ужпумъёсъя воштӥсезлэсь ужзэ быдэсъясь Антон Мышкин быдэсъяз. Ватсан Александр Старцев вордӥськиз 1982-тӥ арын Кемерово улосвылын. Удмурт кун университетын вылӥ дышетскем басьтӥз, юрист, прокурорлэн юрттӥсез, адвокат луыса ужаз. 2014-2016 аръёсы Яр ёрос администрацилэн тӧроезлэн нырысетӥ воштӥсез луыса тыршиз. Куинь ар талэсь азьло солы ёрос депутат кенешен кивалтыны оскизы. Тегъёс: Яр Удмуртия Мерлык депутатъёс интыужеюнматон  